open-index/open-wikipedia-markdown huggingface dataset:
Παναθηναϊκός αμφορέας (Μητροπολιτικό Μουσείο Τέχνης αρ. 56.171.6)

Ο **Παναθηναϊκός αμφορέας του Κλεοφράδη** που φιλοξενείται στη συλλογή του Μητροπολιτικού Μουσείου Τέχνης στη Νέα Υόρκη με αριθμό ευρετηρίου 56.171.6 είναι έπαθλο των αρχαίων Παναθηναίων. Λέγεται ότι βρέθηκε στη Βεγγάζη.
## Περιγραφή
Η έμπροσθεν όψη εικονίζει τη θεά Αθηνά Πολιάδα, πλαισιωμένη από δύο κίονες με Νίκη στην κορυφή. Οι δύο νίκες κρατούν φοίνικες. Πριν από τον αριστερό κίονα διαβάζουμε την επιγραφή «ΤΩΝ ΑΘΕΝΕΘΕΝ ΑΘΛΟΝ», ενώ πριν από τον δεξιό κίονα την επιγραφή «ΠΟΛΥΖΗΛΟΣ ΑΡΧΟΝ». Η όπισθεν όψη είναι διακοσμημένη με σκηνή αγώνα δρόμου, κατά την οποία τρεις αθλητές τρέχουν προς τα δεξιά. 
## Ιστορική τοποθέτηση
Από τον 4ο αιώνα π.Χ. και μετά συναντάμε την επιγραφή του άρχοντα που κυβερνούσε την Αθήνα κατά τη συγκομιδή της ιερής ελιάς, από την οποία γίνονταν το λάδι έπαθλο των Παναθηναίων. Ο Πολύζηλος υπηρέτησε την περίοδο 367-368 π.Χ. και χρονολογεί την κατασκευή του αμφορέα ετούτου.

## Πηγές

* Παρουσίαση του αμφορέα από το Μητροπολιτικό Μουσείο Τέχνης

Κατηγορία:αρχαϊκή τέχνη
Κατηγορία:Παναθηναϊκός αμφορέας
Κατηγορία:Εκθέματα στο Μητροπολιτικό Μουσείο Τέχνης
366
Κατηγορία:Μελανόμορφος ρυθμός
Εργαστήριο του Λεάγρου

[thumb|Απεικόνιση [Συμπόσιο|συμπόσιου σε ένα *[[Ψυκτήρ (αγγείο)|Ψυκτήρα]]*, *6ος αιώνας π.Χ.*]]
Με την γενική ονομασία **εργαστήριο του Λεάγρου** φέρεται ομάδα αρχαίων Αττικών αγγειογράφων της μελανόμορφης τέχης.

Είναι οι χρονικά τελευταίοι αξιόλογοι αγγειογράφοι του μελανόμορφου ρυθμού. Διέπρεψαν στις δύο τελευταίες δεκαετίες του 6ου αιώνα π.Χ.

## Εξωτερικοί σύνδεσμοι
* 

Κατηγορία:Αρχαίοι Έλληνες αγγειογράφοι
Παναθηναϊκός αμφορέας (Μητροπολιτικό Μουσείο Τέχνης αρ. 07.286.80)

Ο **Παναθηναϊκός αμφορέας του Κλεοφράδη** που φιλοξενείται στη συλλογή του Μητροπολιτικού Μουσείου Τέχνης στην Νέα Υόρκη με αριθμό ευρετηρίου 07.286.80 είναι έπαθλο των αρχαίων Παναθηναίων. Λέγεται ότι βρέθηκε στην Κύμη της Μεγάλης Ελλάδας ή στον Ακράγαντα.
## Περιγραφή
Η έμπροσθεν όψη εικονίζει την Πολιάδα Αθηνά που κραδαίνει το δόρυ της. Στο αριστερό χέρι κρατάει ασπίδα με Σφίγγα. Η Αθηνά πλαισιώνεται από δύο κίονες με αλέκτορες στην κορυφή. Η όπισθεν όψη εικονίζει σκηνή ιπποδρόμου. Τρία άλογα καλπάζουν προς τα δεξιά, ενώ κάνουν στροφή προς τα αριστερά. 
## Ιστορική τοποθέτηση
Ο αμφορέας χρονολογείται περί το έτος 510 π.Χ. 
## Πηγές

* Παρουσίαση του αμφορέα από το Μητροπολιτικό Μουσείο Τέχνης

Κατηγορία:αρχαϊκή τέχνη
Κατηγορία:Μελανόμορφος ρυθμός
Κατηγορία:Παναθηναϊκός αμφορέας
Κατηγορία:Εκθέματα στο Μητροπολιτικό Μουσείο Τέχνης
510
Τάκα τάκα

thumb|350px|Tάκα τάκα, με γραπτή εγγύηση για ασφάλεια κατά τη χρήση.
Το **τάκα τάκα** ήταν παιδικό παιχνίδι που άνθισε στη δεκαετία του 1970. Εξαπλώθηκε σε όλη την Ευρώπη και γνώρισε τεράστια επιτυχία, αν και τελικώς απαγορεύτηκε, είτε λόγω διατάραξης κοινής ησυχίας, όπως έγινε στην Ελλάδα, είτε λόγω κινδύνου σωματικής ακεραιότητας, όπως έγινε σε αρκετά άλλα κράτη της Ευρώπης, καθώς και στις ΗΠΑ. 

## Πως παίζεται
Το τάκα τάκα αποτελείται από δύο σκληρές ελαστικές μπίλιες που κρέμονται από έναν δακτύλιο. Το παιδί φοράει τον δακτύλιο σαν δακτυλίδι στο δεύτερο δάκτυλο, και με παλινδρομικές κινήσεις της παλάμης κάνει τις μπίλιες να αλληλοσυγκρούονται και να εκτοξεύονται προς τα πάνω και προς τα κάτω. Ανάλογα με τη δεξιοτεχνία και την αντοχή, το παιχνίδι μπορεί να διαρκέσει από δευτερόλεπτα μέχρι λίγες ώρες, ενώ ο εκκωφαντικός κρότος του θέλγει τον παίκτη μεν, αλλά μπορεί να προκαλέσει διατάραξη κοινής ησυχίας.

## Παραπομπές


## Πηγές
* Ben Summers: Retro toys, The Guardian, Thursday 26 July 2001

Κατηγορία:Παιχνίδια (αντικείμενα)
Παναθηναϊκός αμφορέας (Μητροπολιτικό Μουσείο Τέχνης αρ. 1989.281.89)

Ο **Παναθηναϊκός αμφορέας** που φιλοξενείται στη συλλογή του Μητροπολιτικού Μουσείου Τέχνης στην Νέα Υόρκη με αριθμό ευρετηρίου 1989.281.89 είναι έπαθλο των αρχαίων Παναθηναίων.

## Περιγραφή
Η έμπροσθεν όψη εικονίζει την Πολιάδα Αθηνά συνοδευόμενη από γλαύκα. Η Αθηνά κραδαίνει το δόρυ της. Στο αριστερό χέρι κρατάει ασπίδα με λιοντάρια και χταπόδια. Η Αθηνά πλαισιώνεται από δύο κίονες με αλέκτορες στην κορυφή. Το αγγείο δεν φέρει την επίσημη επιγραφή του επάθλου των Παναθηναίων. Η όπισθεν όψη εικονίζει σκηνή μουσικών αγώνων.

## Ιστορική τοποθέτηση
Ο αμφορέας είναι έργο του αγγειογράφου του Princeton (*Princeton painter*), όπως αναφέρει η ιστοσελίδα παρουσίασης του αμφορέα από το Μητροπολιτικό Μουσείο Τέχνης της Νέας Υόρκης. Η δημιουργία του χρονολογείται γύρω στα 540-530 π.Χ.

## Πηγές

* Παρουσίαση του αμφορέα από το Μητροπολιτικό Μουσείο Τέχνης

## Εξωτερικοί σύνδεσμοι
*Φωτογραφία

Κατηγορία:αρχαϊκή τέχνη
Κατηγορία:Μελανόμορφος ρυθμός
Κατηγορία:Παναθηναϊκός αμφορέας
Κατηγορία:Εκθέματα στο Μητροπολιτικό Μουσείο Τέχνης
540
ME

Η συντομογραφία λατινικών και ελληνικών χαρακτήρων **ME** ή **Me** ή **me** (στην αγγλική γλώσσα προφέρεται εμ-ι) και λέξη ή αριθμός **με** μπορεί να αναφέρεται :

## Γεωγραφικοί προσδιορισμοί
* Στο Μαυροβούνιο, ευρωπαϊκή χώρα κατά ISO 3166-1 alpha-2 κώδικα χωρών.  
** Ως .me στον top-level domain κωδικό για το Μαυροβούνιο στο Διαδίκτυο.
* Στο Μέιν, πολιτεία των ΗΠΑ

## Άλλες χρήσεις
* Στη Messerschmitt, γερμανική εταιρεία αεροσκαφών.
* Ως **m<sub>e</sub>** που αφορά στη μάζα του ηλεκτρονίου

## Στην ελληνική γλώσσα

* Στη Μέση εκπαίδευση ως **Μ.Ε.**.
*Ως **ΜΕ΄** ή **με΄** στον αριθμό 45 στο ελληνικό σύστημα αρίθμησης.
Παναθηναϊκός αμφορέας (Ομάδα του Λέαγρου)

thumb|250 px|Οπίσθια όψη
Ο **Παναθηναϊκός αμφορέας** της Ομάδας του Λέαγρου, περ. 150 π.Χ. φιλοξενείται στη συλλογή του Μητροπολιτικού Μουσείου Τέχνης στη Νέα Υόρκη με αριθμό ευρετηρίου 99.13.1 και είναι μελανόμορφος αμφορέας της Αρχαϊκής περιόδου, χαρακτηριστικό δείγμα της πρωτοαττικής κεραμεικής και προοριζόταν ως έπαθλο στα αρχαία Παναθήναια.

## Περιγραφή
Στην πρόσθια άποψη απεικονίζεται η θεά Αθηνά Πολιάδα. Κραδαίνει δόρυ και κρατάει ασπίδα. Φορά χιτώνα αντί για πέπλο και η περιφέρεια της ασπίδας της δεν είναι πλέον κόκκινη αλλά μαύρη με κόκκινες στιγμές. Στην ασπίδα απεικονίζεται σειρήνα και φέρει την επιγραφή ΤΟΝ ΑΘΗΝΕΘΕΝ ΑΘΛΟΝ. Στην οπίσθια όψη εικονίζονται τρεις αναβάτες, πάνω σε δυνατά άλογα, να περνούν το σημείο τερματισμού. Το κεφάλι ενός ιππέα λείπει, εκτός από τα μαλλιά του μετώπου. Στοιχεία πρωτοτυπίας από άλλες σχετικές παραστάσεις συνιστούν η απεικόνιση της θεάς με πέπλο, οι σχετικές τεχνοτροπικές αλλαγές στην ασπίδα της και το γεγονός ότι οι ιππείς κρατούν μακριές ράβδους, αντί για τα συνήθη μαστίγια.

## Σημειώσεις παραπομπές


## Εξωτερικοί σύνδεσμοι
* Παρουσίαση του αμφορέα από το Μητροπολιτικό Μουσείο Τέχνης

Κατηγορία:αρχαϊκή τέχνη
Κατηγορία:Παναθηναϊκός αμφορέας
Κατηγορία:Εκθέματα στο Μητροπολιτικό Μουσείο Τέχνης
Κατηγορία:Μελανόμορφος ρυθμός
Δημήτρης Κουρούμπαλης

Ο **Δημήτρης Κουρούμπαλης **είναι Έλληνας ηθοποιός, ευρύτερα γνωστός για τη συμμετοχή του στις σειρές ''10 λεπτά κήρυγμα'' και *[[Η Πολυκατοικία|Η πολυκατοικία]].*

## Βιογραφία
Γεννήθηκε στην Αθήνα. Τελείωσε το λύκειο στο Κολλέγιο Αθηνών και στη συνέχεια το Τμήμα Φιλοσοφίας - Παιδαγωγικής και Ψυχολογίας της Φιλοσοφικής Σχολής του Εθνικού και Καποδιστριακού Πανεπιστημίου Αθηνών ενώ φοίτησε και στη δραματική σχολή «Ίασμος».

Έγινε ευρύτερα γνωστός μέσα από την τηλεοπτική σειρά *[[10 Λεπτά Κήρυγμα|10 λεπτά κήρυγμα]]*, όπου υποδύθηκε έναν μαθητή λυκείου. 

Στον κινηματογράφο έχει συμμετάσχει στις ταινίες *[[Τεστοστερόνη]]* και *Alter ego*, μαζί με τον Σάκη Ρουβά. Στο θέατρο έχει συμμετάσχει στις παραστάσεις «Δάφνις και Χλόη», «Μόλις χώρισα», «Εσεις πώς ζήτε; καλά ή καλύτερα;»

Έχει ιδρύσει τη δική του θεατρική ομάδα με την ονομασία So7.

## Παραπομπές
Ανθρώπινο πέος

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί φωνής
Παναθηναϊκός αμφορέας (Μητροπολιτικό Μουσείο Τέχνης αρ. 07.286.79)

Ο **Παναθηναϊκός αμφορέας του Κλεοφράδη** που φιλοξενείται στη συλλογή του Μητροπολιτικού Μουσείου Τέχνης στη Νέα Υόρκη με αριθμό ευρετηρίου 07.286.79 είναι έπαθλο των αρχαίων Παναθηναίων.

## Περιγραφή
Η έμπροσθεν όψη εικονίζει την Πολιάδα Αθηνά που κραδαίνει το δόρυ της. Στο αριστερό χέρι κρατάει ασπίδα με φτερωτό άλογο. Η Αθηνά πλαισιώνεται από δύο κίονες με αλέκτορες στην κορυφή. Πριν από τον αριστερό κίονα διαβάζουμε την επίσημη επιγραφή του επάθλου των Παναθηναίων «ΤΟΝ ΑΘΕΝΕΘΕΝ ΑΘΛΟΝ». Η όπισθεν όψη εικονίζει σκηνή ιπποδρόμου. Ένα τέθριππο καλπάζει προς τα δεξιά. Ιδιαίτερη έμφαση δίνεται στα άλογα, που «πετάνε».

## Ιστορική τοποθέτηση
Μετά τα μέσα του έκτου αιώνα π.Χ. οι κατασκευαστές αγγειογράφοι δεν υπογράφουν τους παναθηναϊκούς αμφορείς. Ο αμφορέας ετούτος είναι έργο του Κλεοφράδη, επειδή αυτός είχε ως αναγνωρίσιμο διακριτικό τον Πήγασο, τον οποίο διακρίνουμε στην ασπίδα της Αθηνάς. Είναι έργο της περιόδου 525-500 π.Χ. και δημιουργήθηκε για τον νικητή της αρματοδρομίας. Εξάχθηκε στην Ετρουρία λίγο πριν την εισβολή του Ξέρξη στην Αθήνα. Αποκτήθηκε από τον Μαρκήσιο της Σαλαμάνκα στα μέσα του δέκατου ένατου αιώνα και φυλάσσεται σήμερα στις αποθήκες του Μητροπολιτικού Μουσείου Τέχνης στην Αμερική.

## Πηγές

* Παρουσίαση του αμφορέα από το Μητροπολιτικό Μουσείο Τέχνης
** Οπίσθια όψη: Τέθριππο

Κατηγορία:Αρχαϊκή τέχνη
Κατηγορία:Μελανόμορφος ρυθμός
Κατηγορία:Παναθηναϊκός αμφορέας
Κατηγορία:Εκθέματα στο Μητροπολιτικό Μουσείο Τέχνης
525
Πανελλήνιο πρωτάθλημα ανώμαλου δρόμου ανδρών 1979

Το **[[Πανελλήνιο πρωτάθλημα ανώμαλου δρόμου ανδρών]] 1979** διεξήχθη στις 4 Μαρτίου στην Θήβα. Πρωταθλητής αναδείχθηκε ο Χριστοδουλίδης του Γ.Σ. Παγκύπρια Λευκωσίας (απόσταση 12.000μ.), ενώ πρωταθλητής σύλλογος αναδείχθηκε ο Παναθηναϊκός.

## Οι 6 πρώτοι αθλητές

## Ομαδική βαθμολογία

## Πρωταθλήματα μικρών ηλικιών

## Πηγές
* Αθλητική Ηχώ 7-3-1979 σελ. 4

Ανδρων
Κατηγορία:Στίβος το 1979
Κατηγορία:Αθλητισμός στη Θήβα
Μπέβερλι Πέρντιου

Η **Μπέβερλι Ηβς "Μπεβ" Πέρντιου** (αγγλικά:**Beverly Eaves "Bev" Perdue**) (γεννημένη 14 Ιανουαρίου 1947) είναι μια Αμερικανίδα πολιτικός και μέλος του Δημοκρατικού Κόμματος που χρηματίζει τρεχόντως 73η Κυβερνήτης της πολιτείας των ΗΠΑ  Βόρειας Καρολίνας.Είναι η πρώτη γυναίκα κυβερνήτης της Βόρειας Καρολίνας.

Η Πέρντιου άρχισε την πολιτική καριέρα της τη δεκαετία του 1980, υπηρετώντας στην Βουλή των Αντιπροσώπων της Βόρειας Καρολίνας. Υπηρέτησε τότε 5 θητείες στη Γερουσία της Βόρειας Καρολίνας πριν εκλεγεί 32η Αναπληρώτρια Κυβερνήτρια της Βόρειας Καρολίνας. Η Πέρντιου εκλέχθηκε στο αξίωμα του Κυβερνήτη της Βόρειας Καρολίνας το 2008 έναντι του τότε Δημάρχου της Σάρλοτ Πατ ΜακΚρόρυ με επίδοση 50% έναντι 46%, και αναμένεται ευρέως να αντιμετωπίσει τον Μακ Κρόρυ στην εκστρατεία της για μια δεύτερη θητεία το 2012. Her 2008 gubernatorial campaign went under State and Federal investigation, and was fined $30,000, but the Perdue Committee was later cleared of wrongdoing. Όταν η Χίλαρι Κλίντον αποσύρθηκε από την προεδρική εκστρατεία του 2008 οι *[[The New York Times]]* ανέφεραν την Πέρντιου ως μια ενδεχόμενη μελλοντική προεδρική υποψήφια.

## Εκλογική ιστορία

## Αναφορές

## Εξωτερικοί σύνδεσμοι
*North Carolina Office of Governor Beverly Perdue *official government site*
*Bev Perdue for Governor  *official campaign website*
*
*North Carolina Democratic Party
*News & Observer: Perdue announces bid for governor  Mark Johnson, *The News & Observer*, October 1, 2007
*News & Observer: Perdue's Resumes, *The News & Observer*, October 9, 2007
*News & Observer: Perdue's inaugural address, *The News & Observer*, January 10, 2009

Κατηγορία:Κυβερνήτες της Βόρειας Καρολίνας
Πανελλήνιο πρωτάθλημα ανώμαλου δρόμου ανδρών 1980

Το **[[Πανελλήνιο πρωτάθλημα ανώμαλου δρόμου ανδρών]] 1980** διεξήχθη στις 17 Φεβρουαρίου στο Ναύπλιο με συμμετοχή 1500 αθλητών από 102 συλλόγους. Πρωταθλητής αναδείχθηκε ο Φιλίππου του Γ.Σ. Ευαγόρας Αμμόχωστου (απόσταση 12.000μ.), ενώ πρωταθλητής σύλλογος αναδείχθηκε ο Παναθηναϊκός.

## Οι 6 πρώτοι αθλητές

## Ομαδική βαθμολογία

## Πρωταθλήματα μικρών ηλικιών

## Πηγές
* Αθλητική Ηχώ 20-2-1980 σελ. 2

Ανδρων
Κατηγορία:Στίβος το 1980
Κατηγορία:Ναύπλιο
Ανρί

Η λέξη **Ανρί** μπορεί να αναφέρεται:

*Στη μονάδα μέτρησης Ανρί (μονάδα μέτρησης).
*Στον Τιερί Ανρί γάλλο ποδοσφαιριστή.
*Στο Ερρίκος, όνομα διαφόρων προσωπικοτήτων.
Μαρακαΐμπο

thumb|250px|Εικόνες του Μαρακάιμπο
Το **Μαρακαΐμπο** (συνηθισμένη ελληνική απόδοση) ή **Μαρακάιβο** είναι πόλη της Βενεζουέλας. Βρίσκεται στη βορειοδυτική Βενεζουέλα ανοικτά των δυτικών ακτών της λίμνης Μαρακάιμπο. Είναι η δεύτερη μεγαλύτερη πόλη της χώρας μετά την πρωτεύουσα Καράκας και η πρωτεύουσα της πολιτείας Σούλια. Ο πληθυσμός της πόλης είναι περίπου 1.495.200 κάτοικοι με τα περίχωρα υπολογίζεται σε 2.108.404 κάτοικοι στην μέτρηση του 2010. Το Μαρακάιμπο έχει το παρατσούκλι «Η αγαπημένη χώρα του ήλιου» (ισπανικά:La Tierra del Sol Amada).

Το Μαρακαΐμπο θεωρείται το οικονομικό κέντρο της δυτικής Βενεζουέλας, λόγω της βιομηχανίας πετρελαίου που αναπτύχθηκε στις όχθες της λίμνης Μαρακαΐμπο. Μερικές φορές είναι γνωστή ως «η πρώτη πόλη της Βενεζουέλας», επειδή ήταν η πρώτη πόλη στη Βενεζουέλα που υιοθέτησε διάφορους τύπους δημόσιων υπηρεσιών, συμπεριλαμβανομένου του ηλεκτρισμού, καθώς και επειδή βρίσκεται στις όχθες της λίμνης Μαρακαΐμπο.

Οι πρώτοι αυτόχθονες οικισμοί γύρω από την περιοχή ήταν Αραβάκ και Κάριμπ. Η ημερομηνία ίδρυσης του Μαρακαΐμπο αμφισβητείται. Υπήρξαν αποτυχημένες προσπάθειες ίδρυσης της πόλης — το 1529, από τον λοχαγό Αμπρόσιο Έχινγκερ και το 1569, από τον λοχαγό Αλόνσο Πατσέκο. Ιδρύθηκε το 1574 ως Nueva Zamora de la Laguna de Maracaibo από τον καπετάνιο Πέδρο Μαλντονάντο, η πόλη έγινε σημείο μεταφόρτωσης οικισμών της ενδοχώρας αφού το Γιβραλτάρ, στην κορυφή της λίμνης, είχε καταστραφεί από πειρατές το 1669. Δεν ήταν παρά τις πρώτες δεκαετίες του 17ου αιώνα που εγκαταστάθηκαν οι πρωτοι κάτοικοι.  Το πετρέλαιο που ανακαλύφθηκε το 1917, οδήγησε σε μεγάλη αύξηση του πληθυσμού από τη μετανάστευση.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Βενεζουέλας
MH

Η συντομογραφία λατινικών χαρακτήρων **MH** ή **mh** ή **mH** (στην αγγλική γλώσσα προφέρεται εμ-έιτς) και αριθμός ή λέξη στα ελληνικά μπορεί να αναφέρεται :

*Ως .mh στον top-level domain κωδικό για τα Νησιά Μάρσαλ στο Διαδίκτυο.
*Ως Μαχαράστρα (MH) σε μία από τις 28 Ομόσπονδες Πολιτείες που συγκροτούν σήμερα την Ινδία.

## Μονάδες μέτρησης

*Στη μονάδα μέτρησης MH (MegaHenry) που ισοδυναμεί με 106 Ανρί
*Στη μονάδα μέτρησης mH (milliHenry) που ισοδυναμεί με 10-3 Ανρί

## Στην ελληνική γλώσσα

*Στις πινακίδες κυκλοφορίας οχημάτων της Ελλάδας ως διακριτικό.
*Ως **ΜΗ΄** ή **μη΄** στον αριθμό 48 στο ελληνικό σύστημα αρίθμησης.
Ψάρι Αρκαδίας

Με το όνομα **Ψάρι** συναντώνται δύο οικισμοί της Αρκαδίας
*Ψάρι Ηραίας Αρκαδίας, χωριό του δήμου Γορτυνίας, της δημοτικής ενότητας Ηραίας
*Ψάρι Τρικολώνων, χωριό του δήμου Γορτυνίας, της δημοτικής ενότητας Τρικολώνων
Ψάρι (αποσαφήνιση)

Η λέξη **Ψάρι** μπορεί να αναφέρεται:

*Στο ψάρι, μεγάλη και ιδιαίτερη ομοταξία των σπονδυλωτών ζώων που φέρονται προσαρμοσμένα στην υδρόβια ζωή

## Γεωγραφικοί προσδιορισμοί
*Στους παρακάτω οικισμούς της Ελλάδας
**Ψάρι Ηραίας Αρκαδίας
**Ψάρι Τρικολώνων Αρκαδίας
**Ψάρι Ηλείας
**Ψάρι Κορινθίας
**Ψάρι Μεσσηνίας

Κατηγορία:Αποσαφηνίσεις ελληνικών τοπωνυμίων
Ηρακλής (Μητροπολιτικό Μουσείο Τέχνης αρ. 28.77)

Ο **Ηρακλής** που φιλοξενείται στη συλλογή του Μητροπολιτικού Μουσείου Τέχνης στην Νέα Υόρκη με αριθμό ευρετηρίου 28.77 λέγεται ότι βρέθηκε στην Μαντίνεια και αγοράστηκε στις 2 Απριλίου του 1928 από κάποιον Joseph Brummer στη Νέα Υόρκη. 
## Περιγραφή
Το μπρούτζινο αγαλμάτιο εικονίζει τον Ηρακλή ως ήρωα με εξαιρετική σωματική δύναμη, αλλά και ως υπέροχο καλλωπισμένο και εκπολιτισμένο άτομο.

## Ερμηνεία και ιστορική τοποθέτηση
Το αγαλματίδιο πιθανόν να ήταν ανάθημα σε κάποιο ιερό. Είναι έργο αρχαϊκής τέχνης του τελευταίου τετάρτου του 6ου αιώνα π.Χ.
## Πηγές
* Παρουσίαση του εκθέματος από το Μητροπολιτικό Μουσείο Τέχνης

Κατηγορία:Έργα γλυπτικής
Κατηγορία:αρχαϊκή τέχνη
Κατηγορία:Εκθέματα στο Μητροπολιτικό Μουσείο Τέχνης
Πανελλήνιο πρωτάθλημα ανώμαλου δρόμου ανδρών 1981

Το **[[Πανελλήνιο πρωτάθλημα ανώμαλου δρόμου ανδρών]] 1981** διεξήχθη την 1 Μαρτίου στη Βεργίνα με συμεμτοχή 1500 αθλητών και αθλητριών όλων των ηλικιών. Πρωταθλητής αναδείχθηκε ο Κασιανίδης του Γ.Σ. Παγκύπρια Λευκωσίας (απόσταση 12.000μ.), ενώ πρωταθλητής σύλλογος αναδείχθηκε η Παναχαϊκή.

## Οι 6 πρώτοι αθλητές

## Ομαδική βαθμολογία

## Πρωταθλήματα μικρών ηλικιών

## Πηγές
* Αθλητική Ηχώ 2-3-1981 σελ. 7

Ανδρων
Κατηγορία:Στίβος το 1981
Κατηγορία:Δήμος Βέροιας
1363 Ερβέρτα

Η **Ερβέρτα (Herberta)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,257. Ανακαλύφθηκε το 1935 από τον Βέλγο αστρονόμο Εζέν Ντελπόρτ, που παρατηρούσε από την Υκλ του Βελγίου, και πήρε το όνομά της προς τιμή του προέδρου των ΗΠΑ Χέρμπερτ Χούβερ με την ευκαιρία της επισκέψεώς του στο Βέλγιο το 1938.

## Φυσικά χαρακτηριστικά
Τα φυσικά χαρακτηριστικά της Ερβέρτας είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ερβερτα
1364 Σαφάρα

μικρογραφία|3D μοντέλο του αστεροειδούς 1364 Σαφάρα
Η **Σαφάρα (Safara)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,448. Ανακαλύφθηκε το 1935 από τον Γάλλο αστρονόμο Λουί Μπουαγιέ, που παρατηρούσε από το Αλγέρι, και πήρε το όνομά της από το επώνυμο του Αντρέ Σαφάρ (André Safar).

## Φυσικά χαρακτηριστικά
Τα φυσικά χαρακτηριστικά της Σαφάρας είναι άγνωστα. Η Σαφάρα περιστρέφεται γύρω από τον εαυτό της μία φορά κάθε 7 ώρες και 15 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σαφαρα
1365 Χενυέυ

μικρογραφία|Η τροχιά του αστεροειδούς 1365 Χενυέυ
Ο **Χενυέυ (Henyey)** είναι ένας αστεροειδής που κινείται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,764. Ανακαλύφθηκε το 1928 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά του προς τιμή του ουγγρικής καταγωγής Αμερικανού αστρονόμου Λούις Τζωρτζ Χενυέυ (Louis George Henyey, 1910–1970), όπως και ο κρατήρας Χενυέυ της Σελήνης.

## Φυσικά χαρακτηριστικά
Η μέση διάμετρος του Χενυέυ εκτιμάται σε περίπου 15 χιλιόμετρα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Χενυευ
Ισοτιμία

Ο σύνθετος όρος **ισοτιμία**, προερχόμενος ετυμολογικά από τις έννοιες "ίσο + τιμή", απαντάται  με διαφορετικό αντικείμενο όπως
*Ισοτιμία (οικονομία), που αναφέρεται σε μισθούς, συνάλλαγμα και αγοραστική δύναμη
*Ισοτιμία (φυσική), που αναφέρεται σε φυσικές ιδιότητες
*Ισοτιμία (διοίκηση), που αναφέρεται σε καθήκοντα και αρμοδιότητες
*Ισοτιμία (ψήφου),
*Ισοτιμία (εφημερίδα)
*Ισοτιμία (δίκαιο), ιδιαίτερα στο διεθνές, μεταξύ κρατών,
*Ισοτιμία (εθιμοτυπία) κ.α.
Αντιγόνεια Παιονίας

Η **Αντιγόνεια** ήταν μια ελληνιστική πόλη στην Παιονία, της βόρειας Μακεδονίας, που τοποθετείται στον πίνακα του Πόιτινγκερ μεταξύ των Στενών και των Στόβων. 

Αναφέρεται από πολλούς αρχαίους γεωγράφους (Σκύμνος, 631, Πλίνιος IV 10 s. 17?..... και Κλαύδιος Πτολεμαίος Γ 13 § 36). Κατά τον Πλίνιο η πόλη ήταν κοντά στον Αξιό ποταμό, πλησίον της Ευρωπού. Ιδρύθηκε το 272 π.Χ. από τον Μακεδόνα βασιλιά **[[Αντίγονος Β' Γονατάς|Αντίγονο]]**, όταν απέκτησε τον πλήρη έλεγχο της Μακεδονίας. Από τον Ρωμαίο ιστορικό Τίτο Λίβιο (59 π.Χ. - 17 μ.Χ) μαθαίνουμε ότι στην μάχη της Πύδνας, έλαβαν μέρος στο Μακεδονικό ιππικό ο **Πατροκλής** και ο **Μένων** από την εν λόγω πόλη και ο Παίων Δίδας. Από αυτό συνεπάγεται ότι η ελληνιστική Αντιγόνεια, προμήθευε με σοβαρές δυνάμεις ιππικού το αντιγονιδικό βασίλειο. Ήταν επίσης και έδρα της επαρχίας της ελληνιστικής Παιονίας. Μετά την ήττα αυτή (22 Ιουνίου 168 π.Χ.), ο Αιμίλιος Παύλος, λεηλάτησε με βαρβαρότητα την μακεδονική ύπαιθρο. Ίσως θύμα να υπήρξε και η Αντιγόνεια. Παρά τις λεηλασίες η πόλη φαίνεται ότι επέζησε και στους χρόνους του Κλαυδίου Πτολεμαίου, αλλιώς δεν θα την ανέφερε. 

Στα ερείπιά της βρίσκεται η σημερινή Νεγκότινο των Σκοπίων.

Κατηγορία:Πόλεις της αρχαίας Μακεδονίας
Ισορροπία (οικονομία)

Ο όρος **ισορροπία** στην οικονομία είναι δανεισμένος από τη χρήση του στη Φυσική. Με τον όρο αυτό χαρακτηρίζεται οποιαδήποτε εξισορρόπηση δυνάμεων με απουσία τάσης μεταβολών.

## Γενικά
Έτσι στην οικονομία οποιαδήποτε οικονομική μονάδα φέρεται σε κατάσταση ισορροπίας όταν σε διάφορες συνθήκες δεν μεταβάλλεται. Η θέση ισορροπίας είναι ιδιαίτερα σπουδαία αν ληφθεί υπόψη ότι κάθε απομάκρυνση από αυτή σημαίνει μείωση κερδών, ή αύξηση ζημιών. Αυτό για μία επιχείρηση εξαρτάται από το αν η θέση ισορροπίας επιτύγχανε μεγιστοποίηση κερδών ή ελαχιστοποίηση ζημιών. Για δε τον καταναλωτή σημαίνει μείωση της ικανοποίησής του που εξαρτάται αποκλειστικά από τη διάθεση του εισοδήματός του.

Η διάθεση ενός αγαθού σε μία αγορά βρίσκεται σε ισορροπία όταν τόσο οι αγοραστές μπορούν να αποκτήσουν όλη την ποσότητα που επιθυμούν σε συγκεκριμένη τιμή στην οποία όλοι οι πωλητές μπορούν να διαθέσουν όλη την ποσότητα. Η δε τιμή του αγαθού εν προκειμένω όπου πωλητές και αγοραστές συμπεριφέρονται σύμφωνα με την επιθυμία τους ονομάζεται τιμή ισορροπίας.

## Διάκριση
Η εν λόγω ισορροπία διακρίνεται σε μικροοικονομική και μακροοικονομική, καθώς και σε στατική και δυναμική ισορροπία.

## Μελέτη - έρευνα
Η μελέτη της ισορροπίας στην οικονομία ακολουθεί δύο μεθόδους: κατά τη μερική ισορροπία και κατά τη γενική ισορροπία.

## Δείτε επίσης
* Θεωρία γενικής ισορροπίας

## Πηγές
* "Εγκυκλοπαίδεια Πάπυρος Larousse Britannica" τομ.30ος, σελ.246.

Κατηγορία:Οικονομικά
Κατηγορία:Εμπόριο
Λαύκα Κορινθίας

Η **Λαύκα** είναι ορεινό χωριό που βρίσκεται στο Νομό Κορινθίας και ανήκει στο Δήμο Σικυωνίων. Στα βορειοδυτικά της βρίσκεται ο Φενεός. Στα νότια του χωριού βρίσκονται οι νομοί Αρκαδίας και Αργολίδος, και βορειοανατολικά το Κιάτο (47 χιλιόμετρα). Η Λαύκα έχει 206 μόνιμους κατοίκους (απογραφή 2021) οι οποίοι ασχολούνται κυρίως με γεωργικές και κτηνοτροφικές εργασίες. 

Το όνομα του χωριού προέρχεται από την Τουρκοκρατία, πιθανολογείται ότι το πήρε από έναν κάτοικο του που τον έλεγαν Λαύκα. Η αρχική θέση του χωριού είναι η "παλιό-Λαύκα" εκεί που βρίσκεται σήμερα η πηγή της Τέμιζας. Στις 28-4-1834 με διάταγμα του Ιωάννη Κωλέττη η Λαύκα έγινε Δήμος Γ' τάξεως με την επωνυμία Δήμος Ορεξίου. Στις 27-11-1840 ο Δήμος αυτός καταργήθηκε με βασιλική απόφαση και το χωριό περιλήφθηκε στον Δήμο Στυμφαλίας. Το χωριό συγκατελεγόταν τον 19ο αιώνα ανάμεσα στα αρβανιτοχώρια της Κορινθίας. 

## Αναφορές στην Λαύκα
«*...το δυτικότερον χωρίον της Στυμφαλίας η Λαύκα, ονομασθέν ούτως εκ των γλαυκών αίτινες άφθονοι ευρίσκονται εκεί. Είνε δε το χωρίον τούτο μετά του παρακειμένου της Κασταναίας εκ των αρχαιοτάτων χωρίων της Στυμφαλίας και πλησίον αυτού έκειτο το πάλαι ποτέ Ορέξιον εξ ου και απετέλει τον δήμον Ορεξίου* ».
Κωνσταντίνου Α. Γαλάνη, Η ΣΤΥΜΦΑΛΙΑ, Εν Άργει 1901.

Συνέλευση προκρίτων Κορινθίας: *«...οι προκριτοδημογέροντες της επαρχίας Κορίνθου..πήγαν στη Λαύκα, για να εκλέξουν πληρεξούσιους. Από εκεί, στις 19 Αυγούστου 1826,..εξέλεξαν.., τον αιδεσιμώτατον Οικονόμου από Λαύκα, ...» Μ. Χ. Ανδρεάδη, Η Κορινθία μετά το 1821, Τόμος Α΄1823-1833, Αθήνα 1985.
Ιστορικά Κορινθιακά Ανάλεκτα.  Από την Λαύκα έγραφαν στις 21 Ιουνίου 1832 οι δημογέροντες στον Κολοκοτρώνη, ότι...«Χωρίον από τριακοσίους χρόνους φθιασμένo....θα υπάρξη έθνος»*. Απομνημονεύματα Φωτάκου.

Η Λαύκα αναφέρεται στον κώδικα της απογραφής Γκριμάνι που πραγματοποίησαν οι Βενετοί το 1700 και αφορούσε το σύνολο των οικισμών και του πληθυσμού  της Πελοποννήσου. Β. Παναγιωτόπουλου, Πληθυσμός και οικισμοί της Πελοποννήσου, Αθήνα 1985.

## Πληθυσμός
Ο πληθυσμός της Λαύκας υπήρξε σταθερός την περίοδο 1879-1940 και έχει μειωθεί σημαντικά απο τότε. 

## Παραπομπές


Κατηγορία:Χωριά της περιφερειακής ενότητας Κορινθίας
Κατηγορία:Δήμος Σικυωνίων
Στήλη ναρού πολεμιστή με γυναίκα (Μητροπολιτικό Μουσείο Τέχνης αρ. 29.54)

Η **επιτύμβια στήλη νεαρού πολεμιστή με γυναίκα** που φιλοξενείται στη συλλογή του Μητροπολιτικού Μουσείου Τέχνης στην Νέα Υόρκη με αριθμό ευρετηρίου 29.54 είναι έργο αρχαίας ελληνικής τέχνης.
## Περιγραφή
Είναι από ασβεστόλιθο. Εικονίζει έναν νεαρό άνδρα και μια γυναίκα μπροστά σε ένα βωμό. Ανάμεσά τους μία λήκυθος για την σπονδή. Στον τοίχο είναι κρεμασμένη μια πολεμική στολή, κράνος και ένα σπαθί. 
## Ερμηνεία
Ο Τάραντας στα παράλια της Μεγάλης Ελλάδας γνώρισε μεγάλη άνθιση, αφού ήταν κεντρικός κόμβος των θαλάσσιων εμπορικών δρόμων στη Μεσόγειο. Είναι πολλά τα επιβλητικά ταφικά μνημεία που κτίστηκαν στην πόλη αυτή τον 4ο αιώνα π.Χ. Είχαν σχήμα ναΐσκου και ήταν διακοσμημένα με ζωγραφισμένα αγάλματα. Το ανάγλυφο ετούτο ίσως να ανήκε στο διάκοσμο ενός τέτοιου μνημείου. Έχει εκφραστεί η εικασία ότι η σκηνή είναι εμπνευσμένη από μια τραγωδία. 
## Ιστορική τοποθέτηση
Είναι έργο στα τέλη του 4ου αιώνα, περίπου 325-300 π.Χ.
## Πηγές
* Παρουσίαση της στήλης από το Μητροπολιτικό Μουσείο Τέχνης

Κατηγορία:Εκθέματα στο Μητροπολιτικό Μουσείο Τέχνης
Στήλη μικρής κορασίδος (Μητροπολιτικό Μουσείο Τέχνης αρ. 27.45)

Η **επιτύμβια στήλη μικρής κορασίδος** που φιλοξενείται στη συλλογή του Μητροπολιτικού Μουσείου Τέχνης στην Νέα Υόρκη με αριθμό ευρετηρίου 27.45 λέγεται ότι βρέθηκε στην Πάρο το έτος 1785 και πέρασε στην συλλογή του Σερ Ρίτσαρντ Γουόρσλεϋ (Sir Richard Worsley) για να αγοραστεί από το Μουσείο στις 21 Φεβρουαρίου του έτους 1927.
## Περιγραφή
Είναι από μάρμαρο της Πάρου. Το ανάγλυφο είναι υπέροχα σκαλισμένο, εικονίζοντας μια τρυφερή στιγμή αποχωρισμού ενός μικρού κοριτσιού από τα περιστεράκια της. Το κοριτσάκι φοράει πέπλο χωρίς ζώνη που πέφτει μέχρι τα πόδια. Κρατάει στην αγκαλιά της δύο περιστεράκια, αγκαλιάζοντας το ένα με το δεξί της χέρι, ενώ το δεύτερο στέκει στο αριστερό.
## Ιστορική τοποθέτηση
Τα νησιά του Αιγαίου ανέδειξαν τους αρχαιότερους και πιο επιδέξιους καλλιτέχνες σε φυσικό μάρμαρο, το οποίο υπήρχε σε αφθονία. Ο γλύπτης του ανάγλυφου ετούτου ίσως να ανήκε σε κάποιο από τα συνεργεία που ήλθαν στην Αθήνα στα τέλη του 5ου αιώνα π.Χ. για να κατασκευάσουν τον Παρθενώνα. 
## Πηγές
* Παρουσίαση της στήλης από το Μητροπολιτικό Μουσείο Τέχνης

Κατηγορία:Στήλες
Κατηγορία:Εκθέματα στο Μητροπολιτικό Μουσείο Τέχνης
Κούρος (Μουσείο του Λούβρου αρ. Br 4510)

Ο **κούρος** που φιλοξενείται στη συλλογή του Μουσείου του Λούβρου με αριθμό ευρετηρίου Br 4510 βρέθηκε στο Άργος και είναι δωρεά της οικογένειας Gillet που έγινε το έτος 1973.
## Περιγραφή
Ο μικρός κούρος είναι από μπρούντζο. Διατηρείται ολόκληρος εκτός από τα πόδια από τους αστραγάλους. Η επιφάνειά του είναι επιπλέον επεξεργασμένη. Η κεφαλή είναι στρογγυλή, η πλούσια κόμη καταλήγει σε παχιά πλοκάμια που φθάνουν ως το στήθος. Το αθλητικό σώμα έχει φαρδιούς ώμους, στενή μέση και γυμνασμένα μέλη. Τα χέρια είναι παράλληλα στο σώμα με τις παλάμες κλειστές σε σχήμα γροθιάς και τον αντίχειρα μπροστά. 
## Ερμηνεία
Ο κούρος ετούτος αντιπροσωπεύει μια από τις σημαντικότερες παραλλαγές των αρχαϊκών κούρων, ακολουθώντας πιστά τους κανόνες της συγκεκριμένης τέχνης. Η απόδοση της ανατομίας του σώματος έχει προοδεύσει σε σύγκριση με προγενέστερα γλυπτά. 
## Ιστορικός προσδιορισμός
Είναι έργο εργαστηρίου του Άργους της εποχής περίπου 575-570 π.Χ.
## Πηγές

* Παρουσίαση του κούρου από το Μουσείο του Λούβρου 
## Εξωτερικοί σύνδεσμοι
* Παρουσίαση του κούρου από το Μουσείο του Λούβρου

Κατηγορία:Κούροι
Κατηγορία:Γλυπτά στο Μουσείο του Λούβρου
Παναθηναϊκός αμφορέας (Μουσείο του Λούβρου αρ. MN704)

Ο **Παναθηναϊκός αμφορέας** που φιλοξενείται στο Μουσείο του Λούβρου με αριθμό καταλόγου ΜΝ704 βρέθηκε στη Βεγγάζη και αγοράστηκε από το μουσείο το 1851.

## Περιγραφή
Φέρει φθορές στον πόδα. Στο λαιμό φέρει διακόσμηση από φοίνικες και άνθη λοτού.

Στην έμπροσθεν όψη εικονίζεται η θεά Αθηνά Πολιάς με πλατύ θώρακα με ασπίδα και δόρυ προς τα δεξιά. Περιστοιχίζεται από δύο κίονες δωρικού ρυθμού με δύο Νίκες που είναι στραμμένες προς την Αθηνά. Πριν από τον αριστερό κίονα διαβάζουμε την επιγραφή «ΤΟΝ ΑΘΕΝΕΘΕΝ ΑΘΛΟΝ», ενώ μετά τον δεξιό κίονα μνημονεύεται ο «ΚΗΦΙΣΟΔΩΡΟΣ ΑΡΧΩΝ». 

Στην όπισθεν όψη εικονίζεται στιγμιότυπο από το αγώνισμα του οπλιτοδρόμου, κατά το οποίο τρεις γυμνοί και άμουσοι αγωνιστές με ασπίδα και κράνος τρέχουν προς τα δεξιά. Οι ασπίδες τους είναι στολισμένες με αστέρι και με το γράμμα Α.
## Ιστορική τοποθέτηση
Από τον 4ο αιώνα π.Χ. και μετά συναντάμε την επιγραφή του άρχοντα που κυβερνούσε την Αθήνα κατά την συγκομιδή της ιερής ελιάς, από την οποία γίνονταν το λάδι έπαθλο των Παναθηναίων. Ο Κηφισόδωρος υπηρέτησε ως επώνυμος άρχων την περίοδο 323-322 π.Χ. και έτσι η κατασκευή του αμφορέα αυτού χρονολογείται στο δεύτερο έτος της 114ης Ολυμπιάδας.

## Πηγές

* 
* Παρουσίαση του αμφορέα από το Μουσείο του Λούβρου

Κατηγορία:Αρχαϊκή τέχνη
Κατηγορία:Παναθηναϊκός αμφορέας
Κατηγορία:Αρχαιότητες στο Λούβρο
323
Κατηγορία:Μελανόμορφος ρυθμός
Το τέλος μιας αγάπης

***Το Τέλος μιας Αγάπης*** (αγγλικά: ***The Roman Spring of Mrs. Stone***, γνωστό και ως ***Η Ρωμαϊκή Άνοιξη της Κυρίας Στόουν***) είναι βρετανική ρομαντική-δραματική ταινία του 1961 της Seven Arts Warner Bros. Η σκηνοθεσία έγινε από τον Χοσέ Κουιντέρο και η παραγωγή από τους Λουίς Ντε Ροσμόν και Λόταρ Βολφ. Το σενάριο γράφτηκε από τους Γκάβιν Λάμπερτ και Γιαν Ριντ και βασίστηκε στο μυθιστόρημα του Τένεσι Ουίλιαμς. Η μουσική επένδυση έγινε από τον Ρίτσαρντ Αντινσέλλι και η διεύθυνση φωτογραφίας από τον Χάρι Γουόξμαν. 

Η ταινία αποτέλεσε το πρώτο και μοναδικό σκηνοθετικό εγχείρημα του Χοζέ Κουιντέρο για τη μεγάλη οθόνη.

## Πλοκή
Η ηθοποιός Κάρεν Στόουν (Βίβιαν Λι) και ο, νεότερος κατά 20 χρόνια, επιχειρηματίας σύζυγός της, πηγαίνουν για διακοπές στη Ρώμη. Ωστόαο, ο σύζυγος της παθαίνει μοιραία καρδιακή προσβολή στο αεροπλάνο. Η Κάρεν αποφασίζει να μείνει στη Ρώμη, και να νοικιάσει ένα πολυτελές διαμέρισμα στη Ρώμη. Η Κόμισσα Μάγκντα Τερριμπίλι-Γκονζάλες (Λόττε Λένυα) σύντομα της γνωρίζει ένα νεαρό συνοδό κυριών, τον Ιταλό Πάολο (Γουόρεν Μπίτι). Η συμφωνία της με τον Πάολο είναι να παίρνει τις μισές από τις εισπράξεις του. Αν και η Κάρεν γνωρίζει τις προθέσεις του Πάολο, επηρεασμένη από τη μοναξιά της, ξεκινά σχέση μαζί του. Αναθερμαίνει τους δεσμούς της με τους παλιούς της φίλους, γνωρίζοντας, όμως, πως θα είναι επικριτικοί με τη σχέση της. Ο Πάολο είναι διαφορετικός από τους υπόλοιπους συνοδούς της Κόμισσας. Έχει κάνει την Κάρεν να τον ερωτευθεί παράφορα, και αυτή δεν τον κακομαθαίνει με χρήματα, όπως οι προηγούμενές του πελάτισσες. Αυτή η έλλειψη εισοδήματος δημιουργεί άγχος μεταξύ του Πάολο και της Κόμισσας, η οποία ζητά το μερίδιό της, και θα κάνει ό,τι χρειαστεί για να σιγουρευτεί ότι ο Πάολο κάνει τη δουλειά του, ακόμη και αν βαλθεί με την ψυχική υγεία της Κάρεν.

## Ηθοποιοί

* Vivien Leigh ως Karen Stone
* Warren Beatty ως Paolo di Leo
* Lotte Lenya ως Contessa
* Coral Browne ως Meg
* Jill St. John ως Barbara
* Jeremy Spenser ως Νεαρός άνδρας
* Stella Bonheur ως Mrs. Jamison-Walker
* Peter Dyneley ως Lloyd Greener
* Carl Jaffe ως Baron Waldheim
* Harold Kasket ως Ράφτης
* Viola Keats ως Julia McIlheny
* Cleo Laine ως Τραγουδίστρια
* Bessie Love ως Bunny
* Elspeth March ως Mrs. Barrow
* Henry McCarty ως Campbell Kennedy
* Warren Mitchell ως Giorgio
* John Phillips ως Tom Stone
* Paul Stassino ως Stefano, ο κουρέας
* Ernest Thesiger ως Stefano
* Mavis Villiers ως Mrs. Coogan

## Βραβεύσεις και υποψηφιότητες
Η Λότε Λένυα έλαβε υποψηφιότητα για Όσκαρ Β' Γυναικείου Ρόλου για το ρόλο της στην ταινία.

## Εκδοχή του 2003
Το 2003 γυρίστηκε μια ακόμη εκδοχή του θεατρικού του Τένεσι Γουίλιαμς με πρωταγωνιστές τους Αν Μπάνκροφτ, Έλεν Μίρεν και Ολιβιέ Μαρτίνεζ.

## Παραπομπές


## Εξωτερικοί σύνδεσμοι
* 

Κατηγορία:Ταινίες του 1961
Κατηγορία:Βρετανικές ταινίες της δεκαετίας 1960
Κατηγορία:Ταινίες παραγωγής Warner Bros.
Κατηγορία:Αμερικανικές ταινίες της δεκαετίας 1960
Κατηγορία:Αμερικανικές δραματικές ταινίες
Κατηγορία:Αγγλόφωνες ταινίες
Κατηγορία:Ταινίες βασισμένες σε αμερικανικά μυθιστορήματα
Σωτήριος Δαμιάνοβιτς

Ο **Σωτήριος Δαμιάνοβιτς** (σερβικά: Сотир Дамјановић) ήταν σερβικής καταγωγής οπλαρχηγός της Ελληνικής Επανάστασης του 1821  από το Μοναστήρι Μακεδονίας.

## Βιογραφικά στοιχεία

Ο Σωτήριος Δαμιάνοβιτς γεννήθηκε στα τέλη του 18ου αιώνα στο Μοναστήρι Μακεδονίας. Με το ξέσπασμα της Ελληνικής Επανάστασης του 1821, συγκρότησε ένοπλο σώμα από Μοναστηριώτες κατήλθε στον Όλυμπο, όπου συνεργάστηκε με τον οπλαρχηγό Διαμαντή Νικολάου. Το 1822 συμμετείχε στις μάχες με τον Οθωμανικό στρατό στην Κασσάνδρα της Χαλκιδικής και το ίδιο έτος μετέβη στην πολιορκημένη Νάουσα, προκειμένου να συνδράμει στην υπεράσπισή της. Μετά την αποτυχία της επανάστασης στη Μακεδονία και την καταστροφή της Νάουσας, κατήλθε στη Νότια Ελλάδα και με το σώμα του συμμετείχε σε πολλές μάχες στη Δυτική Στερεά Ελλάδα και στην Πελοπόννησο. Με τον ερχομό του Ιωάννη Καποδίστρια και τη συγκρότηση του τακτικού στρατού, κατατάχθηκε στην ΣΤ΄ τάξη αξιωματικών. Μετά την ίδρυση του Ελληνικού κράτους, αναγκάστηκε να επιστρέψει στο Μοναστήρι, όπως και πολλοί συμπατριώτες του, που ως ετερόχθονες δεν έτυχαν ευμενούς αντιμετώπισης από την πολιτεία. 

## Αναφορές


Κατηγορία:Οπλαρχηγοί του 1821
Κατηγορία:Έλληνες αξιωματικοί του πεζικού
Κατηγορία:Βούλγαροι αγωνιστές του 1821
Ισοπολίτιδα πόλη

Κατά το Ρωμαϊκό Δίκαιο με την ονομασία ** ισοπολίτιδα πόλη** (λατινικά "*municipium*") χαρακτηριζόταν η ανεξάρτητη πόλη που, επεκτεινόμενη η Ρωμαϊκή Αυτοκρατορία, περιερχόταν στην επικράτειά της. Συνέχιζε όμως να διατηρεί αυτονομία με δικούς της άρχοντες, νόμους, ακόμα και γλώσσα.

Οι πόλεις αυτού του τύπου δεν είχαν όλες ενιαίο καθεστώς, αλλά διέφεραν κυρίως στην έκταση της αυτονομίας.

Κατηγορία:Ρωμαϊκό δίκαιο
Κατηγορία:Ρωμαϊκή Αυτοκρατορία
Χρήστος Αργυράκος

Ο **Χρήστος (Κίτσος) Αργυράκος** ή **καπετάν Μουρίκης** (1876 - 1907) ήταν σημαντικός Έλληνας Μακεδονομάχος οπλαρχηγός από τη Βλάστη Εορδαίας της ''περ. εν.'' Κοζάνης.

## Βιογραφικά στοιχεία

Ο Χρήστος Αργυράκος γεννήθηκε το 1876 στο Μπλάτσι (Βλάστη) Εορδαίας της ''περ. εν.'' Κοζάνης. 

## Η ένοπλη δράση
Το 1904 συγκρότησε ένοπλο σώμα, στο οποίο συμμετείχαν και οι αδερφοί του. Τάχθηκε κατά των Βούλγαρων κομιτατζήδων και των Οθωμανών. Το 1905 συνεργάστηκε με το σώμα του αξιωματικού Πέτρου Μάνου. 

Στις 21 Απριλίου του 1905 έλαβε μέρος στη *Μάχη Μουρικίου* εναντίον Οθωμανικού στρατού, στην οποία και διακρίθηκε. Στη συνέχεια επιτέθηκε με το σώμα του κατά Βουλγαρικών στόχων στην περιοχή Καστανοχωρίων, στη Σταρίτσανη (Λακκώματα), στο Ζούζελτσι (Σπήλαια), στην Οσνίτσανη (Καστανόφυτο) και στη Μάρτσιστα (Κάτω Περιβόλι). Συνεργάστηκε επίσης, με τον αξιωματικό Γ. Φαληρέα. 

Στις 8 Μαΐου του 1907 πήρε μέρος στη *Μάχη του [[Φούφας Κοζάνης|Παλαιοχωρίου (Φούφα)]]* εναντίον Βουλγάρων. Στις 14 Ιουνίου του 1907 έδωσε σκληρή μάχη με τρία Οθωμανικά τάγματα (σύνολο 700 αντρών) στη ράχη Σουμπρέτσι του Λεχόβου, προκειμένου να διευκολύνει τα σώματα των Γ. Φαληρέα, Γεωργίου Λεπιντάτου (καπετάν Αρκούδα) και Ευσ. Θειάφη, να διαφύγουν. Έμεινε μόνος με το σώμα του που αποτελούνταν τότε, από συνολικά 26 άντρες.

## Παροιμιώδης η αυτοθυσία του

Μετά από πολύωρη μάχη και αφού τελείωσαν τα πυρομαχικά, ο καπετάν Κίτσος Αργυράκος σκοτώθηκε μαζί με τους 25 συμπολεμιστές του. Στη *Μάχη του Σουμπρετσίου* σκοτώθηκαν και 70 Οθωμανοί στρατιώτες.

Η αυτοθυσία του υπήρξε παροιμιώδης και τραγουδήθηκε από τη λαϊκή μούσα:

Προτομή του κοσμεί τη γενέτειρά του, Βλάστη.

## Παραπομπές


Κατηγορία:Μακεδονομάχοι
Κατηγορία:Ιστορία της Κοζάνης
Οροπέδιο Αλλέγκενι

right|thumb|300px|Χάρτης του οροπέδιου Αλλέγκενι.

To **Οροπέδιο Αλλέγκενι** (αγγλικά:*Allegheny Plateau*) είναι μια μεγάλη περιοχή διαμελισμένου οροπεδίου στην δυτική και κεντρική Νέα Υόρκη, τη βόρεια και δυτική Πεννσυλβάνια, την βόρεια και δυτική Δυτική Βιρτζίνια, και το ανατολικό Οχάιο.  Διαιρείται στο μη παγετώνιο Οροπέδιο Αλλέγκενι και στο παγετώνιο Οροπέδιο Αλλέγκενι.

Το οροπέδο εκτείνεται προς τα νότια στη δυτική Δυτική Βιρτζίνια, το ανατολικό Κεντάκι κα το Τενεσσί όπου ονομάζεται οροπέδιο Κούμπερλαντ.

Το οροπέδιο τερματίζεται στα ανατολικά από τα Όρη Αλλέγκενι, τα οποία είναι οι υψηλότερες κορυφογραμμές λίγο δυτικά του Μετώπου Αλλέγκενι. Το Μέτωπο εκτείνεται από την κεντρική Πεννσυλβάνια μέσω του Μέριλαντκαι μέσα στην ανατολική Δυτική Βιρτζίνια.

Το οροπέδιο συνορεύει στα δυτικά με παγετώνικές πεδιάδες στα βόρεια, γενικά βόρεια του ποταμού Οχάιο, και της περιοχής Bluegrass στα νότια, γενικά νότια του ποταμού Οχάιο.

Τα υψόμετρα ποικίλουν αρκετά.  Στο παγετώνιο οροπέδιο Αλλέγκενι, το ανάγλυφο μπορεί να φθάσει τα εκατό πόδια ή λιγότερο.  Στο μη παγετώνιο Οροπέδο Αλλέγκενι στο νοτιοανατολικό Οχάιο και το δυτικό άκρο της Δυτικής Βιρτζίνια, το ανάγλυφο είναι τυπικά στο εύρος από δύο μέχρι τέσσερις εκατοντάδες πόδια.  Τα απόλυτα υψηλότερα υψόμετρα σε αυτή την περιοχή είναι συχνά στο εύρος των 900 μέχρι 1.500 ft (270 μέχρι 460 m).  Στο Μέτωπο Αλλέγκενι όμως, τα υψόμετρα μπορεί να φθάσουν αρκετά πάνω από τα 4.000 ft (1.200 m), με ανάγλυφο μέχρι 2.000 ft (610 m).

Μια από τις πιο αξιοσημείωτες γεωλογικές περιοχές μέσα στο Οροπέδιο Αλλέγκενι είναι η περιοχή Hocking Hills του νοτιοανατολικού Οχάιο.

## Γεωλογία και φυσιογραφία
300px|right|thumb|Κοιλάδα Canisteo River

Το Οροπέδιο Αλλέγκενι είναι μια φυσιογραφική περιοχή του της ευρύτερης επαρχίας  του οροπεδίου των Αππαλαχίων, το οποίο με τη σειρά του είναι μέρος της ευρύτερης φυσιογραφικής διαίρεσης των Αππαλαχίων.

## Αναφορές


## Εξωτερικοί σύνδεσμοι
* Φωτογραφίες του Οροπέδιου Αλλέγκενι 

Κατηγορία:Γεωγραφία των Ηνωμένων Πολιτειών
Κατηγορία:Πενσυλβάνια
Αλλεγκενι
Ισοζύγιο

Ο όρος **ισοζύγιο** είναι λογιστικός όρος και κατ΄ επέκταση στατιστικός και οικονομικός. Γενικά με τον όρο αυτό χαρακτηρίζεται επί συγκεκριμένου χρόνου η συνοπτική κατάσταση σε χρηματικές μονάδες όλων των λογαριασμών μιας επιχείρησης. Η σύνταξή του αποτελεί το κύριο μέσον ελέγχου εγγραφών λογαριασμών και της μεταφοράς αυτών στα λογιστικά βιβλία. Επίσης μέσω αυτού είναι δυνατός ένας πρόχειρος προσδιορισμός της χρηματοοικονομικής κατάστασης μιας επιχείρησης και των αποτελεσμάτων στο συγκεκριμένο χρόνο.

## Διάκριση
Το ισοζύγιο ανάλογα του περιεχομένου διακρίνεται σε πλήρες ισοζύγιο, ισοζύγιο ποσών και ισοζύγιο υπολοίπων. Ανάλογα με το χρόνο σύνταξής του διακρίνεται σε προσωρινό προσαρμοσμένο και οριστικό.
# *πλήρες ισοζύγιο* χαρακτηρίζεται εκείνο που περιλαμβάνει τα συνολικά αθροίσματα χρεώσεων και πιστώσεων καθώς και τα υπόλοιπα οποιωνδήποτε άλλων περιλαμβανομένων σ΄ αυτόν λογαριασμών.
# *ισοζύγιο ποσών* χαρακτηρίζεται εκείνο που περιλαμβάνει μόνο τα αθροίσματα χρέωσης και πίστωσης.
# *ισοζύγιο υπολοίπων* χαρακτηρίζεται εκείνο που περιλαμβάνει μόνο τα αθροίσματα χρεωστικά και πιστωτικά των υπολοίπων λογαριασών.
# *προσωρινό ισοζύγιο* χαρακτηρίζεται εκείνο που καταρτίζεται κατά τακτά διαστήματα του χρόνου χρήσης.
# *προσαρμοσμένο ισοζύγιο* χαρακτηρίζεται εκείνο που συντάσσεται μετά την μεταφορά των ημερολογιακών εγγραφών στους λογαριασμούς του γενικού καθολικού βιβλίου των επιχειρήσεων.
# *οριστικό ισοζύγιο* χαρακτηρίζεται εκείνο που ακολουθεί το προηγούμενο και περιλαμβάνει και τα αποτελέσματα του κλεισίματος των λογαριασμών εσόδων - εξόδων και όλων των άλλων αποτελεσμάτων χρήσης.

## Δείτε επίσης
* Ισοζύγιο πληρωμών

## Παραπομπές


## Εξωτερικοί σύνδεσμοι

Κατηγορία:Λογιστική
Κατηγορία:Ορολογία οικονομικών
Κατηγορία:Φορολογία
Παναθηναϊκός αμφορέας (Αρχαιολογικό Μουσείο Σαμοθράκης)

Ο **Παναθηναϊκός αμφορέας του Κλεοφράδη** που φιλοξενείται στη συλλογή του Αρχαιολογικού Μουσείου Σαμοθράκης είναι έπαθλο των αρχαίων Παναθηναίων. Συγκαταλέγεται στους αρχαιότερους παναθηναϊκούς αμφορείς.
## Περιγραφή
Η μπροστινή όψη εικονίζει την Πολιάδα Αθηνά. Η πίσω όψη εικονίζει στιγμιότυπο από αγώνα δρόμου. Τρεις αθλητές τρέχουν προς τα δεξιά. 
## Ιστορική τοποθέτηση
Ο αμφορέας είναι έργο του αγγειογράφου Ευφίλητου, ή του εργαστηρίου του. Χρονολογείται στο έτος περίπου 525 π.Χ. 
## Πηγές

* Παρουσίαση του αμφορέα

Κατηγορία:αρχαϊκή τέχνη
Κατηγορία:Μελανόμορφος ρυθμός
Κατηγορία:Παναθηναϊκός αμφορέας
525
Παναθηναϊκός αμφορέας (Μουσείο Γκέτι αρ. 93.AE.55)

Ο **Παναθηναϊκός αμφορέας του Νικόδημου** που φιλοξενείται στη συλλογή του Μουσείου Γκέτι με αριθμό ευρετηρίου 93.AE.55 είναι έπαθλο των αρχαίων Παναθηναίων.

## Περιγραφή
Η όψη εικονίζει την Πολιάδα Αθηνά που κραδαίνει το δόρυ της προς τα δεξιά. Στο αριστερό χέρι κρατάει ασπίδα. Η Αθηνά πλαισιώνεται από δύο κίονες με ακάνθους. Στην κορυφή των κιόνων στέκουν δύο Νίκες στραμμένες προς την Αθηνά. Ο αμφορέας φέρει την επίσημη επιγραφή «ΤΟΝ ΑΘΕΝΕΘΕΝ ΑΘΛΟΝ» και την υπογραφή του κεραμέα, «ΝΙΚΟΔΗΜΟΣ ΕΠΟΙΕΣΕΝ». Η οπίσθια πλευρά εικονίζει μια Νίκη που στεφανώνει έναν νικητή του αγώνα της πυγμαχίας.

## Ιστορική τοποθέτηση / δημιουργοί
Με βάση την αγγειογραφία της πρόσθιας όψης το αγγείο χρονολογείται ακριβώς στο έτος 363-362 π.Χ. Οι μελετητές αποδίδουν τη ζωγραφική του αμφορέα στον Ζωγράφο της γαμήλιας πομπής, ενώ ο κεραμέας που υπογράφει ήταν ο Νικόδημος.

## Πηγές

* Παρουσίαση του αμφορέα στο μουσείο

Κατηγορία:αρχαϊκή τέχνη
Κατηγορία:Παναθηναϊκός αμφορέας
363
Κατηγορία:Μελανόμορφος ρυθμός
Κατηγορία:Εκθέματα στα μουσεία Γκέτι
PC (αποσαφήνιση)

Η συντομογραφία λατινικών χαρακτήρων **PC** ή **pc** ή **pC** (στην αγγλική γλώσσα προφέρεται πι-σι) μπορεί να αναφέρεται:

## Στην πληροφορική
* Στον προσωπικό υπολογιστή.
* Στο μοντέλο ηλεκτρονικού υπολογιστή  IBM PC
* Στον Απαριθμητή προγράμματος (Program counter) στην πληροφορική. 

## Μονάδες μέτρησης
*Ως **pc** στη μονάδα μέτρησης αστρονομικών αποστάσεων Parsec
*Ως **pc** στην τυπογραφική μονάδα μέτρησης μήκους pica
*Ως **pC** στη μονάδα μέτρησης picocoulomb που αντιστοιχεί σε 10-12 Coulomb
*Ως **PC** στη μονάδα μέτρησης petacoulomb που αντιστοιχεί σε 1015 Coulomb

## Άλλες χρήσεις
*Στη χημική ουσία φωσφατιδυλοχολίνη
*Στο πολυμερές πλαστικό πολυανθρακικό
Νίκος Κεχαγιάς

Ο **Νίκος Κεχαγιάς** είναι πρώην ποδοσφαιριστής και νυν προπονητής, γεννημένος στις 21 Απριλίου 1969 στο Βόλο. Αγωνίστηκε για 20 χρόνια και ήταν διεθνής με την Εθνική Ελπίδων. Αποτελεί τον παίχτη με ρεκόρ συμμετοχών με τον Α.Ο. Ξάνθη, έχοντας 327 συμμετοχές.

## Καριέρα
Ξεκίνησε την καριέρα του σε ηλικία μόλις 13 ετών στον «Κεραυνό Ερέτριας» της επαρχίας Φαρσάλων στην Ε.Π.Σ. Λάρισας και συνέχισε στον Αχιλλέα Φαρσάλων όπου είχε συμμετοχές σε πρωταθλήματα Γ Eθνικής και Δ' Eθνικής. Μετά τις εξαιρετικές εμφανίσεις του υπήρξε ενδιαφέρον από τον ΠΑΟΚ και αν και βρέθηκε πολύ κοντά στην ομάδα συνέχισε στον Α.Ο. Ξάνθη.

## Σκόντα Ξάνθη
Το καλοκαίρι του 1988 έκανε το μεγαλύτερο βήμα στην καριέρα του, όπως αποδείχθηκε, καθώς μετακόμισε στην Α.Ο. Ξάνθη η οποία προσπαθούσε να ανέβει στην μεγάλη κατηγορία. Στο τέλος της πρώτης του σεζόν εκεί πανηγύρισε την άνοδο της ομάδας στην Α εθνική για πρώτη φορά στην ιστορία της. Παρέμεινε στην ομάδα για 15 χρόνια βοηθώντας την ομάδα να κρατηθεί στην κατηγορία. Το 2004 μετακόμισε στην Λάρισα αγωνιζόμενος για ένα χρόνο, κρέμασε τα ποδοσφαιρικά του παπούτσια.

## Εθνική
Πέρα από την συλλογική καριέρα συμμετείχε με επιτυχία στους Μεσογειακούς Αγώνες του 1991 κερδίζοντας το χρυσό μετάλλιο.

## Προπονητής
Ως προπονητής ξεκίνησε από την Α.Ο. Ξάνθη το 2005 στο πόστο του βοηθού προπονητή. Το χειμώνα του 2007 βρέθηκε να είναι προπονητής της ομάδας μέχρι το καλοκαίρι. Αλλά η συνεργασία θα συνεχιστεί από τον Οκτώβριο του ίδιου έτους και μέχρι το τέλος της σεζόν τερματίζοντας την ομάδα στην 8η θέση της τελικής κατάταξης. Έχει εργαστεί περιστασιακά και στον Παναιτωλικό και στο Θρασύβουλο και την χρονιά 2010-2011 στην Αναγέννηση Καρδίτσας. Το 2011 ορίστηκε ως τεχνικός διευθυντής της Σκόντα Ξάνθης. Στις 22 Ιουνίου 2012 η ομάδα της Ξάνθης ανακοίνωσε την πρόσληψή του στην ομάδα Νέων Κ20. Tο 2015 ξεκίνησε τη χρονιά καθοδηγώντας και πάλι την Κ-20 προσφέροντας μέχρι το 2017 στα τμήματα υποδομής. Ακολούθησε η προπονητική του καριέρα στα αντιπροσωπευτικά συγκροτήματα της Ελλάδας, τόσο της Κ-17 (2018-19) όσο και της Κ-19 (2019-21), πριν επιστρέψει στον ΑΟΞ και την Ακαδημία του από τη θέση του Τεχνικού Διευθυντή το 2021. Τον Ιανουαρίου του 2023 ανελαβε τον Νέστο Χρυσούπολης.

## Παραπομπές


## Πηγές

* Καριέρα
* sport.gr Καριέρα
* onsports.grΚαριέρα
* onsports.grΡεκόρ συμμετοχών
* http://www.enet.gr/?i=news.el.article&id=135126
* Τεχνικός διευθυντής
* Θρασύβουλος 
* Λάρισα
* Ανακοίνωση πρόσληψης

Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Αχιλλέα Φαρσάλων
Κατηγορία:Ποδοσφαιριστές Ολυμπιακού Πειραιώς
Κατηγορία:Προπονητές ποδοσφαίρου Α.Ο. Ξάνθης
Κατηγορία:Προπονητές ποδοσφαίρου Παναιτωλικού
Κατηγορία:Χρήση προτύπου Πληροφορίες ποδοσφαιριστή χωρίς ύψος
Πανελλήνιο πρωτάθλημα ανώμαλου δρόμου ανδρών 1982

Το **[[Πανελλήνιο πρωτάθλημα ανώμαλου δρόμου ανδρών]] 1982** διεξήχθη στις 21 Φεβρουαρίου στα Ιωάννινα με πολλά προβλήματα λόγω του παγετού. Κάποιες ομάδες από τη Θεσσαλονίκη και τη Μακεδονία δεν μπόρεσαν να φτάσουν έγκαιρα λόγω της κακοκαιρίας που επικρατούσε στη διάβαση της Κατάρας. Επίσης, οι αθλητές που μετείχαν είχαν πολλά προβλήματα από το δριμύ κρύο και αρκετοί τραυματίστηκαν. Πρωταθλητής αναδείχθηκε ο Κασιανίδης του Γ.Σ. Παγκύπρια Λευκωσίας (απόσταση 12.000μ.), ενώ πρωταθλητής σύλλογος αναδείχθηκε η Παναχαϊκή.

## Οι 6 πρώτοι αθλητές

## Ομαδική βαθμολογία

## Πρωταθλήματα μικρών ηλικιών

## Πηγές
* Αθλητική Ηχώ 22-2-1982 σελ. 4
* Ριζοσπάστης, 23/2/1982, σ. 8.

Ανδρων
Κατηγορία:Στίβος το 1982
Κατηγορία:Αθλητισμός στα Ιωάννινα
Ιωάννης Γεωργακόπουλος

Ο **Ιωάννης Γεωργακόπουλος** (1945) είναι απόστρατος αντιστράτηγος της Ελληνικής Αστυνομίας που διετέλεσε αρχηγός αυτής από τον Σεπτέμβριο του 1998 έως και τον Αύγουστο του 2001.

## Βιογραφικά στοιχεία
Γεννήθηκε το 1945 στο Σταυροδρόμι Αρκαδίας και το 1964 κατετάγη στην τότε Χωροφυλακή. Είναι απόφοιτος της Σχολής Αξιωματικών Χωροφυλακής και της Νομικής Σχολής του Πανεπιστημίου Αθηνών.

Στους ανώτατους βαθμούς υπηρέτησε ως επιθεωρητής Αστυνομίας Νοτίου Αιγαίου, ως Αττικάρχης και ως Υπαρχηγός.

Κατά την εξέταση του φακέλου «Αθήνα 2004» από την Διεθνή Ολυμπιακή Επιτροπή (ΔΟΕ), εκπροσώπησε την ΕΛ.ΑΣ. στον τομέα των μέτρων ασφάλειας Ολυμπιακών Αγώνων.

Ανέλαβε την Αρχηγία μετά την παραίτηση του Αθανάσιου Βασιλόπουλου λόγω της υπόθεσης Σορίν Ματέι. Ο τότε Υπαρχηγός της ΕΛ.ΑΣ, ήταν μέσα στο διαμέρισμα κατά τη διάρκεια της επιχείρησης αφόπλισης του Σορίν Ματέι με αποτέλεσμα να τραυματιστεί σοβαρά στο αριστερό μάτι από την έκρηξη της χειροβομβίδας του δράστη. Ο Γεωργακόπουλος είναι ο «πατέρας» πολλών Υπηρεσιών, είχε καλή συνεργασία με τον Μιχάλη Χρυσοχοΐδη και επί των ημερών του έγινε σημαντική προσπάθεια βελτίωσης και εκσυγχρονισμού της ΕΛΑΣ. Ιδρύθηκε το Αρχηγείο της Ελληνικής Αστυνομίας, η Υπηρεσία Εσωτερικών Υποθέσεων (Δ.Ε.Υ.), το σώμα των Ειδικών Φρουρών, το σώμα των Συνοριοφυλάκων (λόγω της αυξανόμενης λαθρομετανάστευσης), οι Ομάδες Πρόληψης και Καταστολής Εγκλήματος (ΟΠΚΕ) και αυξήθηκε η δύναμη των ΜΑΤ. Η θητεία του όμως είχε άδοξο τέλος λόγω μιας αποτυχημένης επιχείρησης για τη σύλληψη του κακοποιού Κώστα Πάσσαρη.

Αυτή η αποτυχία απασχόλησε την τηλεόραση και τον Τύπο για πολλές ημέρες. 

Ο Γεωργακόπουλος δεν είχε καμία ανάμειξη στο σχεδιασμό και την εκτέλεση της επιχείρησης αλλά υπέβαλλε την παραίτησή του στον Χρυσοχοΐδη και ζήτησε να γίνει αποδεκτή «*κατανοώντας και συμμεριζόμενος τη δυσφορία και την ανησυχία της κοινής γνώμης, η οποία προεκλήθη από την παραπάνω αιτία, δοθέντος ότι, αντικειμενικά για ό,τι ατυχές συμβαίνει στην Αστυνομία, την ευθύνη φέρει ο Αρχηγός της*». Πράγματι, ο Χρυσοχοΐδης έκανε δεκτή την παραίτηση τονίζοντας ότι: «*Επί των ημερών που ο κ. Γεωργακόπουλος ήταν Αρχηγός της ΕΛΑΣ στο Σώμα έγιναν σημαντικά βήματα αναβάθμισης*».

Τον διαδέχθηκε στην Αρχηγία ο Φώτης Νασιάκος.

Μετά την αποστρατεία του διετέλεσε Γενικός Γραμματέας Πολιτικής Προστασίας.

## Εξωτερικοί σύνδεσμοι
Ελευθεροτυπία: **Γεωργακόπουλος: Εργατικός, αποτελεσματικός, αλλά...** http://archive.enet.gr/online/online_print?id=93322492

Κατηγορία:Έλληνες αξιωματικοί της χωροφυλακής
Κατηγορία:Αρχηγοί ελληνικής αστυνομίας
Κατηγορία:Έλληνες νομικοί
Συμβατικό όνομα

μικρογραφία|Αμφορέας του καλλιτέχνη με το συμβατικό όνομα «ζωγράφος του Βερολίνου»


Στην τέχνη, ο όρος **συμβατικό όνομα** ή **κατά σύμβαση γνωστός** αναφέρεται σε ένα βοηθητικό όνομα που αποδίδεται σε έναν αναγνωρίσιμο καλλιτέχνη, του οποίου το πραγματικό όνομα παραμένει άγνωστο. Αυτή η πρακτική είναι ιδιαίτερα διαδεδομένη στην αρχαιολογία και την ιστορία της τέχνης, όπου πολλοί καλλιτέχνες δεν υπέγραφαν τα έργα τους. Έτσι, οι μελετητές αποδίδουν σε αυτούς συμβατικά ονόματα, βασισμένα σε χαρακτηριστικά των έργων τους, όπως η τοποθεσία εύρεσης, στυλιστικά στοιχεία ή επαναλαμβανόμενα θέματα.

Ένα χαρακτηριστικό παράδειγμα αυτής της πρακτικής είναι το **[[επώνυμο αγγείο]]**. Στην κλασική αρχαιολογία, το επώνυμο αγγείο είναι ένα συγκεκριμένο αγγείο που αποδίδεται σε έναν άγνωστο καλλιτέχνη, ο οποίος λαμβάνει το συμβατικό του όνομα από αυτό το αγγείο. Για παράδειγμα, ο «Ζωγράφος του Νέσσου» πήρε το όνομά του από έναν αμφορέα που απεικονίζει τον Νέσσο, έναν κένταυρο της ελληνικής μυθολογίας.

Η χρήση συμβατικών ονομάτων επιτρέπει στους ιστορικούς της τέχνης και τους αρχαιολόγους να αναγνωρίζουν, να ταξινομούν και να μελετούν τα έργα καλλιτεχνών με άγνωστη ταυτότητα, διευκολύνοντας την κατανόηση της εξέλιξης και της διάδοσης καλλιτεχνικών ρευμάτων και τεχνικών.

μικρογραφία|Αμφορέας του καλλιτέχνη με το συμβατικό όνομα «Ζωγράφος του Βερολίνου»

Κατηγορία:Ψευδώνυμα 
Κατηγορία:Τέχνη